Mithu Melanie Sanyal

Mithu Melanie Sanyal (1971n jaio zen Düsseldorf-en, Alemanian), Mithu M. Sanyal bezala ere ezaguna,  alemaniar akademikoa da kultur ikasketetan, kazetaria eta idazlea. Batez ere, feminismoa, arrazakeria, pop kultura eta postkolonialismoa ditu ardatz.

 Bizitza eta lana 
Mithu Sanyal Düsseldorf-en jaio zen 1971n, ama poloniarra eta aita indiarra zituela. Amaren gurasoak Duisburg-ora joan ziren meatzari gisa lan egitera. Alemaniako eta Ingalaterrako literatura ikasketak egin zituen Düsseldorf-eko Heinrich-Heine-Universität Unibertsitatean, eta han egin zuen tesi mediko bat emakumeen genitalen historia kulturalari buruz. 2009an, Vulva izeneko liburua argitaratu zuen. Die Enthüllung des unsichtbaren Geschlechts (Vulva). (Sexu ikusezinaren aurkikuntza), eta bere tesian oinarritzen da.

1996tik, WDR irrati-hedapenerako enpresa publikorako irrati-programen eta audio-liburuen egilea izan da Sanyal. Besteak beste, NDR, BR, Frankfurter Rundschau (Franfurt-eko panorama), taz, Junge Welt (Gazteen mundua) eta Hezkuntza Zibikorako Agentzia Federalerako idazten ere aritu da bera. Bere bigarren liburua argitaratu zenetik, Rape. From Lucretia to #MeToo (Bortxaketa. Lucretia-tik #MeToo-ra), Sanyal etengabe gonbidatu dute jendaurrean hitz egitera, paneletan, irakurketetan eta TB programetan. Rape liburua, jatorriz alemana izanik, eta baita Vulva ere, hainbat hizkuntza ezberdinetara itzuli dira.

#metoo mugimenduarekin kritiko samarra izan zen Sanyal, sexu eraso edo jazarpen akusazioak akusatuarentzat atzera bueltarik gabeko estigmatizatzaileak zirela argudiatuta. Alemaniako hedabide feministek adierazpen hori bortxaketaren eta sexu indarkeriaren arinkeria gisa gaitzetsi zuten.  Eskuineko blogek eta webguneek Sanyalen argudioa desitxuratu zuten indiarren herentziaren emaitza gisa, batzuek Indian bortxaketa legezkoa zela faltsuki argudiatuz.

2017ko otsailaren 17an, Die Tageszeitung  (Egunerokoa) egunkari alemaniarrak argitaratutako Sanyalen eta Marie Albrecht kazetariaren artikulu batek eztabaida piztu zuen. Sexu-indarkeria jasan zuten pertsonekin elkarrizketak egin ondoren, "Opfer", "biktimak", hau da, "Erlebende sexualisierter Gewalt", identifikatzeko termino alternatibo eta gehigarri bat iradoki zuten, "sexu-indarkeria jasaten duten pertsonak". Eskuineko blog alemaniar batek, Politically Incorrect(Poitikoki okerra )  izenekoak, Sanyalen e-mail helbide pribatua argitaratu zuen eta bortxaketa eta heriotza mehatxuak jaso zituen. Bere artikulua oso eztabaidatua izan zen komunikabide nagusietan eta Luise F. Pusch hizkuntzalari feminista alemaniarrak ere bere blogean komentatu zuen.  Ehunka lagunek ere mezu elektronikoak idatzi zizkioten Sanyali elkartasuna adieraziz. 2019ko uztailean, Correctiv ikerketa-kazetaritzako erredakzioak gertatutakoari buruzko adierazpen bat argitaratu zuen:  No, Mithu Sanyal did not tell victims that a rape could be an experience (jatorrizkoa: Nein, Mithu Sanyal hat Opfern nicht geraten, eine Vergewaltigung könne "auch Erlebsein").Ez, Mithu Sanyalek ez zien biktimei esan bortxaketa bat esperientzia bat izan zitekeela

2021ean argitaratu zuen Sanyalek bere lehen eleberria, Identitti. Teoria postkolonialeko irakaslea da, bere burua Saraswati jainkosa indiarrarekin izendatu zuena, eta jatorri indiarra duela dio, gezurra bada ere. Alemaniarra izan eta azala ilundu zaionean, hurrengo eskandalua bere ikasleetako baten ikuspuntutik esaten da, Nivedita, Sanyalek bezala ama poloniar bat eta aita indiar bat dituena. Identitti izengoitiarekin, Nivedita blog baten eta sare sozialetako hainbat kontakizunen egilea da, eta arrazakeria, migrazioa, sexu identitatea eta orientazioa bezalako gaiak komentatzen ditu, baita identitate politika ere. Saraswati pertsonaiak Rachel Dolezalen kasua aipatzen du. Eleberriak iruzkin baikorrak jaso ditu gehienbat.

2021eko urrian, Alemaniako PEN Zentroan onartu zuten Sanyal. Errusiak Ukraina inbaditu zuelako erakundea zatitu zenean, elkartea utzi zuten kideen artean egon zen Sanyal, eta sortu berri zen PEN Berlinen kontseiluan egoteko aukeratu zuten.

Sanyalen 2024ko nobela, Antichristie, zerrendan luzeoan izan zen Liburuaren Alemaniako Sarirako.

Sanyal eta bere senarra Düsseldorf-Oberbilk-en bizi dira, Alemanian. Bi seme-alaba dituzte, seme bat eta alaba bat. Hainbat abortu izan dituela esan zion Stern (Izarra) aldizkariari.

 Sariak 
Beste sari batzuen artean, Sanyal-ek Dietrich-Oppenberg-Medienpreis saria jaso du Stiftung Lesen fundazioaren eskutik, hiru aldiz, kultur historiari buruzko irrati saoiengatik. Identitti eleberria Liburuaren Alemaniako Sarirako aurrehautatua izan zen 2021ean.

 Argitalpenak 
Ingelesez argitaratutako liburuak

 Rape. From Lucretia to #MeToo  Bortxaketa. Lucretiatik #MeToo-ra, Verso Books, Brooklyn (NY) / Londres, 2019, ISBN profesional1-78663-750-5 (Jatorrizkoa alemanez: Vergewaltigung. Aspekte eines Verbrechens. ).
 Identitti, Astra Publishing House, 2022, ISBN lazedemondarrak, 1, 661-26-0130-9.

Alemanezko liburuak

 Vergewaltigung. Aspekte eines Verbrechens. (Bortxaketa. delitu baten alderdiak.) Nautilus Edizioa, Hamburgo 2016, ISBN espan2-96054-023-6.
 Vulva – die Enthüllung des unsichtbaren (Sexu ikusezinaren aurkikuntza) Geschlechts. Verlag Klaus Wagenbach, Berlin 2009, ISBN politik3-8031-3629-9.
 Jasna Strick, Nicole von Horst eta Yasmina Banaszczuk egilekide: "Ich bin kein Sexist, aber..." (Ni ez naiz sexista, baina) Sexismus erlebt, erklärt und wie wir ihn beenden. (Sexismoa bizitakoa, azaldua eta nola bukatzen dugun))Orlanda Verlag, Berlin 2013, ISBN espan2-943-944666-00-6.
 Identitti. Eleberria. Carl Hanser Verlag, München 2021, ISBN :978-3-446-26921-7. München 2021.
 Über Emily Brontë. Kiepenheuer & Witsch, (Emily Brontë-ri buruz) Köln 2022, ISBN politik463-00366-6.

 Antichristie. Eleberria. Carl Hanser, München 2024, ISBN profesional3-446-28076-2

Audio-liburuak

 Sternenkinder sterben schöner, (Izar-umeak ederki hiltzen dira)  beranduago Aliens sind auch nur Menschen (Atzerritarrak ere pertsonak besterik ez dira) deitua, Zuzendaria: Leonhard Koppelmann (WDR 2009)
 LoveArtLab Rules (Maitasun artea laborategian arauak), Zuzendaria: Ulrich Bassenge (WDR 2010)
 Post Porn Panik, (Pornoren osteko ikara) Zuzendaria: Leonhard Koppelmann (WDR 2012)
 Gott ist tot. Wirklich.(Jaungoikoa hilda dago. Benetan)  Zuzendaria: Martin Zylka, 55 Min. (WDR 2015)
 Identitti. Zuzendaria: Eva Solloch, 52 Min. (WDR 2022)

Artikuluak egunkari, aldizkari eta antologietan

 Zuhause.  (Etxean) In: Fatma Aydemir, Hengameh Yaghoobifarah (Hrsg. ): Eure Heimat ist unser Albtraum. (Zure etxea gure amesgaiztoa da)  Ullstein fünf, Berlin 2019, ISBN profesional3-96101-036-3.
 2017tik 2019ra, Sanyalek "Mithulogie" Kolumne zutabea idatzi zuen Die Tageszeitung (taz) egunkarian
 2019/2020an, The Guardian-entzat idatzi zuen.

 Estekak 

 Literature by and about Mithu Sanyal in the German National Library catalogue (Literatura Mithu Sanyal-ek idatzita edota berari buruzkoa Alemaniako liburutegi Nazioalaren katalogoan)
 Mithu Sanyal at perlentaucher.de – das Kulturmagazin (in German) (Kultur aldizkaria)
 Website von Mithu M. Sanyal Bere webgunea

 Erreferentziak 

 Kanpo estekak 

Kategoria:Alemaniako kazetariak
Kategoria:Gizabanako biziak
Kategoria:1971ko jaiotzak